1. ------IND- 2020 0682 S-- LV- ------ 20201110 --- --- PROJET

*UTKAST*

## Noteikumi, ar ko groza Pesticīdu noteikumus (2014:425)

Valdība nosaka[[1]](#footnote-2), ka Pesticīdu noteikumos (2014:425):

2. nodaļas 11., 20., 37.–39. un 40.–43. pantu izsaka jaunā redakcijā;

iekļauj piecus jaunus pantus — 2. nodaļas 37.a, 38.a, 40.a, 41.a un 43.a — norādītajā redakcijā.

2. nodaļa

**11. pants.**    Augu aizsardzības līdzekļu lietotājiem nodrošina apmācības, kuras sniedz pietiekamas zināšanas par tematiskajām jomām, kas uzskaitītas I pielikumā Eiropas Parlamenta un Padomes 2009. gada 21. oktobra Direktīvā 2009/128/EK, ar kuru nosaka Kopienas sistēmu pesticīdu ilgtspējīgas lietošanas nodrošināšanai (sākotnējā redakcijā). Apmācības piedāvās

1) Zviedrijas Lauksaimniecības pārvalde attiecībā uz lietojumu

a) lauksaimniecībā, mežsaimniecībā, parku uzturēšanā vai dārzkopībā,

b) dzīvojamo ēku zemes gabaliem,

c) skolu un pirmsskolas iestāžu pagalmos,

d) publiskos rotaļu laukumos,

e) sporta laukumos un atpūtas vietās,

f) plānošanas un celtniecības darbu laikā,

g) ceļu zonām un uzbērumiem,

h) grants virsmām un citām ļoti caurlaidīgām virsmām un

i) asfalta vai betona vai citu sacietējušu materiālu virsmām;

2) Zviedrijas Sabiedrības veselības aģentūra attiecībā uz lietojumu noliktavās vai citās glabāšanas telpās un to tuvumā un

3) Zviedrijas Darba vides pārvalde attiecībā uz citu lietojumu.

**20. pants.**    Jautājumus par lietošanas atļaujām saskaņā ar 18. vai 19. pantu izskata

1) Zviedrijas Lauksaimniecības pārvalde attiecībā uz lietojumu

a) lauksaimniecībā, mežsaimniecībā, parku uzturēšanā vai dārzkopībā,

b) dzīvojamo ēku zemes gabaliem,

c) skolu un pirmsskolas iestāžu pagalmos,

d) publiskos rotaļu laukumos,

e) sporta laukumos un atpūtas vietās,

f) plānošanas un celtniecības darbu laikā,

g) ceļu zonām un uzbērumiem,

h) grants virsmām un citām ļoti caurlaidīgām virsmām un

i) asfalta vai betona vai citu sacietējušu materiālu virsmām;

2) Zviedrijas Sabiedrības veselības aģentūra attiecībā uz lietojumu noliktavās vai citās glabāšanas telpās un to tuvumā un

3) Zviedrijas Darba vides pārvalde attiecībā uz citu lietojumu.

**37. pants.**   Augu aizsardzības līdzekļus nav atļauts izmantot

1) pļavās vai ganībās, kuras nav piemērotas aršanai, bet kuras var izmantot pļaušanai vai ganīšanai,

2) publiskos skolu vai pirmsskolas iestāžu pagalmos vai rotaļu laukumos,

3) publiskos parkos, dārzos vai citās teritorijās, kas galvenokārt paredzētas kā atpūtas zonas,

4) mazdārziņu zonās vai siltumnīcās, kas netiek izmantotas profesionāliem mērķiem,

5) dzīvojamo ēku zemes gabaliem vai augiem podos mājas dārza vidē,

6) augiem telpās, izņemot ražošanas telpās, noliktavās u. tml.

**37.a pants.**    Zviedrijas Ķimikāliju inspekcija var izdot noteikumus par atbrīvojumiem no aizliegumiem, kas iekļauti 37. panta 2.–6. punktā attiecībā uz augu aizsardzības līdzekļu aktīvajām vielām, kuras atbilstoši pastāvošajam uzskatam rada nelielu risku cilvēku veselībai un videi.

Pirms noteikumu izdošanas Zviedrijas Ķimikāliju inspekcija dod iespēju citām attiecīgajām iestādēm sniegt komentārus.

**38. pants.**    Zviedrijas Lauksaimniecības pārvalde var izdot noteikumus par atbrīvojumiem no aizliegumiem, kas minēti 37. pantā,

1) ja tas nepieciešams, lai novērstu karantīnas organismu iekļūšanu, ieviešanos un izplatīšanos saskaņā ar Eiropas Parlamenta un Padomes 2016. gada 26. oktobra Regulu (ES) 2016/2031 par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK, vai saskaņā ar noteikumiem, ar kuriem īsteno minēto regulu, vai

2) ja tas nepieciešams tādu augu audzēšanai, kuri tiek glabāti Zviedrijas Nacionālajā gēnu bankā vai Ziemeļvalstu ģenētisko resursu centrā.

Zviedrijas Lauksaimniecības pārvalde var izdot noteikumus par atbrīvojumiem no aizliegumiem, kas minēti 37. panta 1. punktā, lai novērstu invazīvu svešzemju sugu iekļūšanu, ieviešanos un izplatīšanos.

Pirms noteikumu izdošanas Zviedrijas Lauksaimniecības pārvalde dod iespēju citām attiecīgajām iestādēm sniegt komentārus.

**38.a pants.**    Zviedrijas Vides aizsardzības aģentūra var izdot noteikumus par atbrīvojumiem no aizliegumiem, kas minēti 37. panta 2–6. punktā, lai novērstu invazīvu svešzemju sugu iekļūšanu, ieviešanos un izplatīšanos.

Pirms noteikumu izdošanas Zviedrijas Vides aizsardzības aģentūra dod iespēju citām attiecīgajām iestādēm sniegt komentārus.

**39. pants.**    Pašvaldības komisija konkrētajā gadījumā var piešķirt atbrīvojumu no 37. pantā minētajiem aizliegumiem, ja augu aizsardzības līdzekli

1) ir apstiprinājusi Zviedrijas Ķimikāliju inspekcija un tā lietošana atbilst apstiprināšanas nosacījumiem, un

2) nepieciešams izmantot tādu augu audzēšanai, kuri tiek glabāti Zviedrijas Nacionālajā gēnu bankā vai Ziemeļvalstu ģenētisko resursu centrā, vai citu īpašu iemeslu dēļ.

**40. pants.**    Ir aizliegts bez īpašas pašvaldības komisijas atļaujas profesionāli lietot augu aizsardzības līdzekļus

1) sporta laukumos un atpūtas vietās,

2) plānošanas un celtniecības darbu laikā,

3) ceļu zonām, kā arī grants virsmām un citām ļoti

caurlaidīgām virsmām, un

4) asfalta, betona vai citu sacietējušu materiālu virsmām.

**40.a pants.**    Atļaujas prasība, kas minēta 40. pantā, neattiecas uz augu aizsardzības līdzekļiem, kuri noteikumos, kas izdoti saskaņā ar 37.a pantu, ir atbrīvoti no 37. pantā noteiktā lietošanas aizlieguma.

Atļaujas prasība, kas minēta 40. panta 3. un 4. punktā, neattiecas uz augu aizsardzības līdzekļu lietošanu

1) ceļu zonās, lai novērstu

a) invazīvu svešzemju sugu vai

b) karantīnas organismu iekļūšanu, ieviešanos vai izplatīšanos saskaņā ar Eiropas Parlamenta un Padomes Regulu (ES) 2016/2031 vai noteikumiem, ar kuriem īsteno minēto regulu, vai

2) uzbērumos.

**41. pants.**    Ir aizliegts bez rakstiska paziņojuma iesniegšanas pašvaldības komisijai profesionāli lietot augu aizsardzības līdzekļus

1) ceļu zonās, lai novērstu

a) invazīvu svešzemju sugu vai

b) karantīnas organismu iekļūšanu, ieviešanos vai izplatīšanos saskaņā ar Eiropas Parlamenta un Padomes Regulu (ES) 2016/2031 vai noteikumiem, ar kuriem īsteno minēto regulu,

2) uzbērumos un

3) zonās, uz kurām neattiecas aizliegums saskaņā ar 37. pantu vai atļaujas prasība saskaņā ar 40. pantu un kurām pieguļošā zona pārsniedz 1000 kvadrātmetrus, kur sabiedrība var brīvi pārvietoties.

Darbības, uz kurām attiecas paziņošanas prasība, var sākt ne agrāk kā četras nedēļas pēc paziņojuma iesniegšanas, ja vien komisija nenolemj citādi.

**41.a pants.**    Noteikumu 41. pantā minētā paziņošanas prasība neattiecas uz augu aizsardzības līdzekļiem, kuri noteikumos, kas izdoti saskaņā ar 37.a pantu, ir atbrīvoti no 37. pantā noteiktā lietošanas aizlieguma.

Noteikumu 41. panta pirmās daļas 3. punktā minētā paziņošanas prasība neattiecas uz lietošanu aramzemei.

**42. pants.**    Prasības, kas ietvertas 37. panta 1. punktā, 40. un 41. pantā, neattiecas uz lietošanu

1) kuras gadījumā tiek apstrādātas atsevišķas vietas un

2) kuras darbības joma ir tik ierobežota, ka cilvēku veselībai un videi netiek nodarīts kaitējums.

**43. pants.**    Zviedrijas Vides aizsardzības aģentūra var

1) izdot sīkākus noteikumus par atbrīvojumu saskaņā ar 39. panta 2. punktu un

2) augu aizsardzības līdzekļu izmantošanas gadījumā, izņemot izmantošanu meža zemēs, izdot noteikumus par 40.–42. panta izpildi.

Pirms noteikumu izdošanas Zviedrijas Vides aizsardzības aģentūra dod iespēju citām attiecīgajām iestādēm sniegt komentārus.

**43.a pants.**    Zviedrijas Lauksaimniecības pārvalde var izdot sīkākus noteikumus par atbrīvojumu saskaņā ar 39. panta 1. punktu.

Pirms noteikumu izdošanas Zviedrijas Lauksaimniecības pārvalde dod iespēju citām attiecīgajām iestādēm sniegt komentārus.

1. Šie noteikumi stājas spēkā 2021. gada 1. februārī.

2. Atļauja saskaņā ar 2. nodaļas 40. pantu profesionāli lietot augu aizsardzības līdzekļus, par kuriem pieņemts lēmums saskaņā ar senākiem noteikumiem, joprojām ir spēkā, tomēr ne pēc 2022. gada 31. decembra.

1. Skatīt Eiropas Parlamenta un Padomes 2009. gada 21. oktobra Direktīvu 2009/128/EK, ar kuru nosaka Kopienas sistēmu pesticīdu ilgtspējīgas lietošanas nodrošināšanai (grozīta ar Eiropas Parlamenta un Padomes Regulu (ES) 2019/1243). Skatīt arī Eiropas Parlamenta un Padomes 2015. gada 9. septembra Direktīvu (ES) 2015/1535, ar ko nosaka informācijas sniegšanas kārtību tehnisko noteikumu un Informācijas sabiedrības pakalpojumu noteikumu jomā. [↑](#footnote-ref-2)